**GASZTRONÓMIA – Országos Rajzpályázat gyermekeknek**

A Sisi Alapítvány rajzpályázata 4 – 14 éves gyermekek számára, hogy ez a korosztály hogyan látja a gasztronómia ezer arcát.

***A pályázat célja***

A beérkezett pályaművekből 6 db kerül kiválasztásra, mely nyertes munkák készítői zsűritagok lesznek az elsőként megrendezésre kerülő **Országos *„Igazmondó”* Fagyiverseny**en, melyet a dömsödi Petőfi Sándor Oktatási és Művelődési Központban tartunk, 2016. június 11-én (szombat) 10 órai kezdettel.

Így **csak azok jelentkezését várjuk**, akik 2016. június 11-én (szombat) el tudnak jönni, a fent említett fagyi versenyre, és a 12 fős zsűri egyikeként részt venni. A rendezvény 10 órakor kezdődik, és kb. 15 óráig tart.

***A pályázat tárgya***

Neked mit jelent, és hogyan tudod megjeleníteni a különféle ételeink és a kultúránk között létrejövő művészetet, összhangot? Neked mi a kedvenc ennivalód, vagy süteményed, amit édesanyád, vagy a nagymamád készít el? Vagy esetleg Te magad? És hogy tudnád megjeleníteni az ünnepi asztalt, vagy a menüsort, amikor a család egy különleges napra gyűlik össze? Vagy amikor anya, egy rosszul sikerült iskolai napod után, meglep téged a kedvenceddel, hogy jobb kedved legyen? Neked mit jelentenek azok a vasárnapi ebédek, ahol a család együtt van, és ahol a nagyi főztjét eszed jóízűen? Vagy csak egyszerűen, ha lecsukod a szemed, milyen finomság jelenik meg előtted? És mindezt, hogyan tudod a technika segítségével úgy megjeleníteni, mintha élethű lenne, és már-már bele is tudnánk harapni?

***A pályázók köre***

4 – 14 évesek

***A pályázat részletei***

Téma: Gasztronómia – rajzold, vagy fesd le nekünk, hogy Te, hogy látod a gasztronómia ezer arcát.

Korosztályok: - 4 – 6 éves

* 7 – 10 éves
* 11 – 14 éves

Méret: A4

Technika: bármilyen (ceruza, filctoll, zsírkréta, vízfesték, tempera, stb.)

Díjazás: a szakmai zsűri által minden korosztályból kiválasztott 2 db, összesen 6 db rajz készítői, zsűriként vehet részt az első **Országos *„Igazmondó”* Fagyiverseny**en, melyet a dömsödi Petőfi Sándor Oktatási és Művelődési Központban tartunk, 2016. június 11-én (szombat) 10 órai kezdettel.

Oklevél, a pályázatunkon elért eredmény felirattal.

A pályázat beadásának feltétele: Te, és szüleid tudják vállalni, hogy 2016. június 11-én (szombat) el tudtok jönni, a fent említett fagyi versenyre, és a 12 fős zsűri egyikeként részt venni. A rendezvény 10 órakor kezdődik, és kb. 15 óráig tart.

***A pályázat benyújtása***

**Csak postai úton** fogadjuk el a jelentkezési lapot, melyet a pályamű csatolásával a Sisi Alapítvány címére kérjük, küldd el, ami 2344 Dömsöd, Dabi krt. 30/a.

A jelentkezési lapot az Alapítvány facebook oldalán tudjátok letölteni, vagy a sisialapitvany@gmail.com és/vagy a zita.rakszegi@gmail.com e-mail címen tudjátok kérni!

További információ: 06 70 332 8852

***A pályázat postán való feladásának határideje:***

2016. május 25.; 00:00 (szerda)

***Jó munkát kívánunk!***

***Várjuk Szeretettel a pályamunkákat!***